
17 Ιανουάριου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 41 


ΑΠΟΦΑΣΕΙΣ 

Αριθμ. ΕΑΛΕ/Γ.Π. 3497 

Ηλεκτρονικό σύστημα διαχείρισης νοσηλειών και 
διαγνωστικών εξετάσεων σε δευτεροβάθμιες δο¬ 
μές υγείας, σε πραγματικό χρόνο. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

Έχοντας υπόψη: 

1 .Τις διατάξεις του ν. 3918/2011 (Α' 31), «Διαρθρωτικές 
αλλαγές στο σύστημα υγείας και άλλες διατάξεις», όπως 
ισχύει. 

2. Τις διατάξεις του ν. 4238/2014 (Α' 38), «Πρωτοβάθμιο 
Εθνικό Δίκτυο Υγείας (Π.Ε.Δ.Υ.), αλλαγή σκοπού Ε.Ο.Π.Υ.Υ. 
και λοιπές διατάξεις», όπως ισχύει. 

3. Τηνπερ.Γ της παρ. 5 του άρθρου 21 του ν. 4052/2012 
(Α' 41), «Νόμος αρμοδιότητας Υπουργείων Υγείας και 
Κοινωνικής Αλληλεγγύης.... και τη διάσωση της εθνικής 
οικονομίας και άλλες διατάξεις», όπως ισχύει. 

4. Την παρ. 6 του άρθρου 90 του ν. 4368/2016, «Μέτρα 
για την επιτάχυνση του κυβερνητικού έργου και άλλες 
διατάξεις», όπως ισχύει. 

5. Τις διατάξεις του π.δ. 63/2005 (Α'98), «Κώδικας Νομο¬ 
θεσίας για την Κυβέρνηση και τα κυβερνητικά όργανα». 

6. Τις διατάξεις του π.δ. 121/2017 (Α'128), «Οργανισμός 
του Υπουργείου Υγείας», όπως ισχύει. 

7. Τις διατάξεις του π.δ. 73/2015 (Α’ 116), «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

8. Την με αριθμ. Υ80/06/11/2017 (Β’ 3904) απόφαση 
του Πρωθυπουργού, «Τροποποίηση απόφασης ανάθε¬ 
σης αρμοδιοτήτων στον Αναπληρωτή Υπουργό Υγείας 
Παύλο Πολάκη». 

9. Το με αριθ. πρωτ. οικ. 1687/15-01-2018 έγγραφο 
της Διεύθυνσης Στρατηγικού Σχεδιασμού του ΕΟΠΥΥ, 
με το οποίο διαβιβάζεται η με αριθ. 37/442ης συνεδρί¬ 
ασης/10-01-2018 σχετική απόφαση του Διοικητικού 
Συμβουλίου του ΕΟΠΥΥ. 

10. Τη με αριθ. πρωτ. Β2β/Γ.Π.3747/16-01-2018 εισή¬ 
γηση της Γενικής Διεύθυνσης Οικονομικών Υπηρεσιών 
του Υπουργείου Υγείας σύμφωνα με την παρ. 5, περ. ε 
του άρθρου 24 του ν.4270/2014, όπως ισχύει, σύμφωνα 
με την οποία η εφαρμογή της παρούσας απόφασης δεν 
προκαλεί δαπάνη σε βάρος του προϋπολογισμού του 
ΕΟΠΥΥ, αποφασίζουμε: 


Για τον κλινικό και οικονομικό έλεγχο των ιατρών και 
των παροχών υπηρεσιών υγείας σε δευτεροβάθμιες 
δομές υγείας, δημιουργείται στον Εθνικό Οργανισμό 
Παροχής Υπηρεσιών Υγείας (ΕΟΠΥΥ) σύστημα διαχεί¬ 
ρισης νοσηλειών και διαγνωστικών εξετάσεων (εφεξής 
ΣυΔΝ) σε πραγματικό χρόνο. Το ΣυΔΝ εξυπηρετεί σε 
πραγματικό χρόνο (α) την έγκριση εισαγωγής και εξόδου 
ασθενούς από κλειστή προγραμματισμένη νοσηλεία, 
και (β) την έγκριση εξόδου ασθενούς για επείγοντα πε¬ 
ριστατικά, τα οποία εξαιρούνται της έγκρισης εισαγω¬ 
γής. Η έγκριση εισαγωγής και εξόδου ασθενούς καθώς 
και ο απαιτούμενος ιατρικός έλεγχος διενεργείται από 
τους ιατρούς του οργανισμού. Το ΣυΔΝ υπάγεται στη 
Διεύθυνση Στρατηγικού Σχεδιασμού, ενώ η Διεύθυνση 
Πληροφορικής παρέχει την τεχνική υποστήριξη για τη 
συνεχή και απρόσκοπτη λειτουργία του συστήματος. 

Το εν λόγω σύστημα λειτουργεί αρχικά σε οκτάωρη 
βάση κατά τις εργάσιμες ημέρες, και δύναται να επεκτα¬ 
θεί σε εικοσιτετράωρη βάση, με απόφαση του Διοικητι¬ 
κού Συμβουλίου του οργανισμού. 

Για την υποστήριξη του εν λόγω συστήματος δημιουρ- 
γείται κατάλληλη υποδομή και εγκαταστάσεις τηλεδιά¬ 
σκεψης για αναζήτηση και διευκρινίσεις περισσότερων 
στοιχείων, όπου αυτό κρίνεται αναγκαίο, μεταξύ του 
θεράποντος ιατρού και ελεγκτή ιατρού κατ' αναλογική 
εφαρμογή της ΔΙΑΔΠ/Α/7841 /19.04.2005 (Β' 539) κοινής 
υπουργικής απόφασης. Με απόφαση του Διοικητικού 
Συμβουλίου του ΕΟΠΥΥ καθορίζεται κάθε άλλη λεπτο¬ 
μέρεια επί της διαδικασίας, σύμφωνα με τις κείμενες 
διατάξεις. 

Οι βασικές απαιτήσεις του ΣυΔΝ είναι: 

ί. Με την αναγγελία εισαγωγής, οι υπηρεσίες του πα- 
ρόχου συμπληρώνουν και αποστέλλουν στον ΕΟΠΥΥ 
ηλεκτρονική φόρμα για την έγκριση της εισαγωγής, 
καθώς και τα ιατρικά έγγραφα που τεκμηριώνουν την 
αναγκαιότητας εισαγωγής. 

η. Με την αναγγελία εξόδου, οι υπηρεσίεςτου παρόχου 
οφείλουν να συμπληρώνουν και να αποστέλλουν στον 
ΕΟΠΥΥ ηλεκτρονική φόρμα με δεδομένα για το ΙΈϋ-10 
και το ΚΕΝ εξόδου, την κύρια ιατρική πράξη που διενερ- 
γήθηκε, τα στοιχεία του θεράποντος ιατρού, καθώς και 
έγγραφα που βεβαιώνουν την αναγκαιότητα νοσηλείας 
σε ειδικά τμήματα, όπως Μονάδα Εντατικής θεραπείας, 
Μονάδα Αυξημένης Φροντίδας ή Μονάδα Εντατικής 
Νοσηλείας Νεογνών. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'41/17.01.2018 


Σε περίπτωση που απαιτούνται συμπληρωματικά στα 
(ί) και (ϋ) στοιχεία, πραγματοποιείται επικοινωνία των 
ιατρών του ΕΟΠΥΥ μέσω του ΣυΔΝ με τους ιατρούς της 
δευτεροβάθμιας δομής. Τα ανωτέρω δεδομένα, καθώς 
και τυχόν πρόσθετα δεδομένα που τυχόν ζητηθούν, κα- 
ταχωρούνται στο ΣυΔΝ και υποβάλλονται σε έλεγχο σε 
πραγματικό χρόνο από τα αρμόδια ελεγκτικά όργανα 
του ΕΟΠΥΥ. Εντός σαράντα οκτώ (48) ωρών ο πάροχος 
λαμβάνει απάντηση. Ο χρόνος απόκρισης δύναται να 
τροποποιείται με αποφάσεις του Διοικητικού Συμβου¬ 
λίου του οργανισμού. 

Ο πάροχος υποχρεούται να καταγράφει αναλυτικά δε¬ 
δομένα σχετικά με τη νοσηλεία και τις ιατρικές πράξεις 
κατά τη διάρκεια αυτής. Η καταγραφή και η παροχή τους 
όταν αυτά ζητηθούν, είναι υποχρεωτική προκειμένου ο 
πάροχος να αποζημιωθεί από τον ΕΟΠΥΥ, δεδομένου 
ότι η έγκριση της εισαγωγής και των ιατρικών πράξε¬ 
ων που έγιναν κατά τη νοσηλεία υπέχουν θέση ιατρι¬ 
κού ελέγχου. Σε περίπτωση μη απόκρισης του παρόχου 
στην απαίτηση του ΕΟΠΥΥ για γνωστοποίηση πάσης 
φύσεως πληροφοριών σχετικών με τη νοσηλεία και τις 
ιατρικές πράξεις κατά τη νοσηλεία, η εν λόγω νοσηλεία 
απορρίπτεται συνολικά. 

Με απόφαση του Διοικητικού Συμβουλίου του ΕΟΠΥΥ, η 
οποία δημοσιεύεται σε Φύλλο της Εφημερίδας της Κυβερ- 
νήσεως (ΦΕΚ), καθορίζονται λεπτομερώς τα προς συμπλή¬ 


ρωση ερωτηματολόγια - ηλεκτρονικές φόρμες εισόδου 
και εξόδου, που θα περιλαμβάνουν συγκεκριμένα πεδία, 
ελεύθερες ερωτήσεις - σχόλια και θέσεις επισύναψης των 
απαιτούμενων ιατρικών εγγράφων καθώς και κάθε λεπτο¬ 
μέρεια της διαδικασίας έγκρισης, διαχείρισης νοσηλειών 
σε πραγματικό χρόνο και λειτουργίας του ΣυΔΝ. 

Με απόφαση του Διοικητικού Συμβουλίου του ΕΟΠΥΥ, 
η οποία δημοσιεύεται σε ΦΕΚ, δύνανται να ενσωματώ¬ 
νονται στο σύστημα διαδικασίες ελέγχου διαγνωστικών 
εξετάσεων, με προτεραιότητα σε εξετάσεις υψηλού κό¬ 
στους καθώς και άλλες υπηρεσίες Πρωτοβάθμιας Φρο¬ 
ντίδας Υγείας, όπως αποκατάσταση, φυσικοθεραπείες, 
κ.α. Η έγκριση των ανωτέρω εξετάσεων θα γίνεται μετά 
την έκδοση του παραπεμπτικού και πριν την εκτέλεση 
αυτού εντός είκοσι τεσσάρων (24) ωρών. Επίσης είναι 
δυνατό να εισάγονται στο ΣυΔΝ κατάλληλα θεραπευτικά 
και διαγνωστικά πρωτόκολλα, μετά από σχετική εισήγη¬ 
ση των αρμόδιων Διευθύνσεων του Οργανισμού. 

Η έναρξη λειτουργίας του συστήματος θα καθοριστεί 
με απόφαση του Διοικητικού Συμβουλίου του ΕΟΠΥΥ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουάριου 2018 

Ο Αναπληρωτής Υπουργός 

ΠΑΥΛΟΣ ΠΟΛΑΚΗΣ 



ΕΘΝΙΚΟ 

ΤΥΠΟΓΡΑΦΕΙΟ 

